SL Uradni list Evropske unije C 279/7

Objava vloge na podlagi člena 6(2) Uredbe Sveta (ES) št. 510/2006 o zaščiti geografskih označb in označb porekla za kmetijske proizvode in živila

(2007/C 279/06)

Ta objava daje pravico do ugovora zoper vlogo na podlagi člena 7 Uredbe Sveta (ES) št. 510/2006 (1). Izjavo o ugovoru mora Komisija prejeti v šestih mesecih po dnevu te objave.

POVZETEK

UREDBA SVETA (ES) št. 510/2006

„ACCIUGHE SOTTO SALE DEL MAR LIGURE“

ES št.: IT/PGI/005/0358/10.08.2004

ZOP ( ) ZGO ( X )

Ta povzetek zajema glavne elemente specifikacije proizvoda za informativne namene.

1. Pristojna služba v državi članici:

Naziv: Ministero Politiche agricole, alimentari e forestali Naslov: Via XX Settembre, 20 I-00187 Roma Telefon: (39) 06 46 65 60 78 Telefaks: (39) 06 42 01 31 26 E-naslov: qpa3@politicheagricole.gov.it

2. Vlagatelj:

Naziv: Cooperativa Pescatori Camogli Naslov: Via della Repubblica, 140 I-16032 Camogli (GE) Telefon: (39) 0185 77 26 00 Faks: (39) 011 972 42 25 E-naslov: — Sestava: proizvajalci/predelovalci ( X ) drugo ( )

3. Vrsta proizvoda:

Skupina 1.7: Sveže ribe, mehkužci in raki ter iz njih pridobljeni proizvodi

4. Specifikacija:

(povzetek zahtev v skladu s členom 4(2) Uredbe (ES) št. 510/2006)

4.1 Ime: „Acciughe sotto sale del Mar Ligure“

4.2 Opis: Zaščitena geografska označba (ZGO) „Acciughe sotto sale del Mar Ligure“ se uporablja za proizvod, pridobljen z ulovom sardonov, njihovo predelavo in konzerviranjem v slanici.

Sardoni, tj. izključno osebki vrste Engraulis encrasicolus L., so selivske ribe, ki živijo v jatah in se od pomladi do jeseni gibljejo v bližini ligurske obale, pozimi pa se ustalijo na globini med 100 in 150 m.

Proizvod, ki se šteje za zrelega, tj. primernega za trženje, mora imeti naslednje značilnosti:

velikost: velikosti od najmanj 12 do največ 20 cm;

zunanji videz: sardoni morajo biti celi; zelo nežna koža mora biti deloma še vidna;

čvrstost: fileti morajo biti mehki in držati se morajo hrbtenice;

barva: spremenljiva glede na del telesa, od rožnate do temno rjave;

okus: suh, intenziven okus. Meso je pusto, v ustih ne preveč mazavo.

4.3 Geografsko območje: Območje ulova, predelave in pakiranja proizvodov z ZGO „Acciughe sotto sale del Mar Ligure“ vključuje vode, ki se odpirajo proti ligurski obali in ozemlju občin v deželi Liguriji, ki mejijo na tirensko pobočje, razmejeno z razvodnico.

Navedeno ribolovno območje je v območju pred ligursko obalo in je od obale oddaljeno glede na globino ribolova (izmerjena globina morja med 50 in 300 m), pri čemer največja oddaljenost od obale znaša 20 km. Tradicionalno uporabljena ribolovna tehnika je lampara z obkroževalnimi mrežami.

Potreba po omejitvi ribolovnega območja izhaja iz dejstva, da je treba ribe za pridelavo proizvoda „Acciughe sotto sale del Mar Ligure“ obdelati v 12 urah po ulovu.

4.4 Dokazilo o poreklu: Vsako fazo v proizvodnem procesu je treba nadzorovati ter voditi evidenco o vhodnih in izhodnih proizvodih.

S tem in z vpisom ribičev, predelovalcev in izvajalcev pakiranja v registre, ki jih vodi nadzorni organ, ter s pravočasno prijavo količin ulova in pakiranih količin nadzornemu organu se zagotovi sledljivost proizvoda.

Nadzorni organ bo izvedel inšpekcijske preglede, s katerimi bo preveril, ali ribolov poteka v morju ob ligurski obali.

Vse izvajalce, ne glede na to, ali gre za fizične ali pravne osebe, ki so vpisani v ustrezne registre, bo nadzoroval nadzorni organ.

4.5 Metoda pridobivanja:

Ribolovne metode: Ribe za pridelavo proizvoda „Acciughe sotto sale del Mar Ligure“ je treba loviti po tradicionalni metodi „z lamparo“ ob upoštevanju določb veljavne nacionalne zakonodaje in zakonodaje Skupnosti. Ribolovno obdobje traja od 1. aprila do 15. oktobra, ko sardon doseže spolno zrelost ter meri najmanj 12 in največ 20 cm. Vsak kilogram proizvoda mora vsebovati od 35 do 50 osebkov.

Metode obdelave: Po ulovu je treba sardone dati v tradicionalne lesene zaboje, ki vsebujejo približno 10 kg proizvoda. Sardone je treba obdelati v 12 urah po ulovu.

Dovoljena je faza predhodnega soljenja, ki lahko traja največ 24 ur, s čimer se omogoči optimalno odstranitev odvečne krvi iz mesa. Sardone je treba očistiti ročno in jim odrezati glavo. Očiščene sardone je nato treba enega poleg drugega položiti v sodčke iz kostanjevega lesa ali v glinene posode dokler ne dozorijo. Vsaka plast sardonov se prekrije z navadno jedilno morsko soljo srednje gramature; na zadnjo plast se položi posebna okrogla plošča iz materiala, primernega za živila, in ustrezne debeline, ki se obteži tako, da pritisk, ki ga je treba ohraniti skozi celotno obdobje zorenja, znaša približno 0,04 kg/cm2. Kovinske uteži niso dovoljene.

Metode soljenja: Soljenje mora potekati v prostorih, v katerih je mogoče skozi celotno obdobje, ki traja od 40 do 60 dni, ohranjati stalno temperaturo. Po prvih 4 do 5 dneh zorenja je treba dobljeno tekočino zamenjati s slanico. Za zorenje proizvoda je dovoljena uporaba srednje (18-25 %) ali močno (25-33 %) koncentrirane slanice. Ko je proizvod zrel, je treba nasoljene sardone iz sodov preložiti v posebne valjaste steklene posode, tako imenovane arbanelle.

Posode morajo biti dovolj velike, da omogočajo ustrezno pakiranje, ne da bi se proizvod pri tem poškodoval. Embalaža je lahko različnih velikosti, vendar morajo valjaste posode iz prozornega stekla, arbanelle, vsebovati toliko nasoljenih sardonov, da njihova skupna neto teža znaša med 200 in 3 000 g.

Sardone je treba razporediti v zaporedne plasti in jih ločiti z rahlo plastjo navadne morske soli srednje gramature.

Da se prepreči oksidacija proizvoda, je treba zadnjo plast sardonov popolnoma prekriti s slanico, namenjeno izključno pakiranju proizvoda.

V arbanelle je treba na zadnjo plast sardonov položiti pokrov iz skrilavca, stekla ali plastike, ki je primeren za živila in ki sardone ohrani pod pritiskom. Embalažo je treba zatesniti, da se prepreči odtekanje tekočine ali onesnaženje od zunaj.

Subjekti, ki nameravajo pridelovati proizvode z zaščiteno geografsko označbo „Acciughe sotto sale del Mar Ligure“, morajo dosledno upoštevati specifikacijo, vloženo pri EU.

4.6 Povezava: Bistveni element, na katerem temelji vloga za priznanje ZGO „Acciughe sotto sale del Mar Ligure“, je ugled označbe.

Priznano in splošno razširjeno dejstvo je, da proizvodi z označbo „Acciughe sotto sale del Mar Ligure“ uživajo sloves ne samo na domačem trgu.

Zgodovina

V Liguriji sta bila lov na sardone in trgovanje z njimi, tako s svežimi proizvodi kot konzerviranimi v slanici, že od 16. stoletja naprej zakonsko urejena v različnih statutih glavnih obmorskih trgov na ligurski obali.

Povezava s sardonom in gospodarskim dohodkom, ki je iz tega izhajal, je bila namreč tako pomembna, da so bili ribolovna tehnika, predelava in trženje urejeni s predpisi.

Republika Genova je tako nadzorovala celotno verigo preskrbe s to ribo, cene, trženje in predpise, ki so jih morali upoštevati ribiči.

Prodaja teh rib je bila podvržena davku, ki se je imenoval „la gabella piscium“. Ribiči so morali upoštevati stroge zakone in da so lahko opravljali svoj poklic, so morali biti včlanjeni v ceh in upoštevati predpise, ki jih je ta določil. Enako je veljalo za prodajalce rib, ki so bili včlanjeni v ceh „Chiapparoli“, saj so svoje proizvode prodajali na točno določenem kraju v mestu Genova, ki se je imenoval „chiappa“.

Soljenje in prodaja sardonov v slanici je bila za številne družine prava obrt, primerljiva z dejavnostjo proizvajalcev vina, glede na skrb in pozornost, ki ju je bilo treba nameniti nadziranju slanice.

Soljenje je potekalo od maja do začetka avgusta, najboljši sardoni pa so bili junijski in julijski. Za soljenje in prodajo sardonov je bilo treba pridobiti posebno operativno dovoljenje. Poraba svežih rib je bila omejena na obalna območja, vendar je Ligurija na veliko in donosno trgovala s konzerviranimi proizvodi.

Vzdolž gorskih poti Riviere di Ponente je bilo poleg karavan, ki so tovorile sol, mogoče srečati tudi trgovce s konzerviranimi ribami, imenovane „acciugai“.

Prebivalci osednjega območja in zlasti Piemonta so cenili (in še vedno cenijo) tradicionalno kakovost sardonov iz Ligurskega morja v slanici. Ti so postali glavna sestavina ene najbolj znanih regionalnih jedi z imenom „bagna cauda“.

Sloves

Zaradi tega slovesa potrošnik takoj prepozna edinstven in pristen značaj zadevnega proizvoda. Sloves ima tudi tesno povezavo s tradicijo in splošno razširjenim gojenjem umetnosti konzerviranja v ligurski pomorski obrti.

Konzerviranje sardonov v slanici ima v Liguriji velik gospodarski pomen zaradi visokega indeksa zadovoljstva potrošnikov, kar se izraža v prodajnih cenah, ki so višje od cen podobnih proizvodov drugačnega porekla.

Poleg teh gospodarskih dejstev je treba poudariti, da se tradicionalne metode priprave sardonov v slanici z uporabo starodavnih tehnik, ki se prenašajo iz roda v rod, ohranjajo v domovih ribičev in prebivalcev majhnih mest.

Skratka, ta dejavnost je močno zakoreninjena v kulturi prebivalcev obmorskega pobočja Ligurije, močno pa se vtisne tudi v spomin številnih tujih turistov, ki obiščejo ligurske obmorske kraje.

Okoljske razmere tirenskega pobočja Ligurije omogočajo zmerne temperature, ki so idealne za zagotovitev naravnega zorenja proizvoda. Majhne temperaturne razlike na obalnem območju, ki so posledica stalne temperature morja, spodbujajo optimalno zorenje. Gorske verige Alp in Apeninov, ki se hitro spuščajo proti morju, so namreč velika pregrada, ki ščiti pred mrzlimi severnimi tokovi, in hkrati ločnica obalnega območja. Ni naključje, da zaradi takega podnebja ligurska obala slovi po vsem svetu.

4.7 Nadzorni organ:

Naziv: Camera di comm., industria, artigianato e agricoltura di Genova Naslov: Via Garibaldi, 4 I-16124 Genova Telefon: (39) 010 2704-1 Telefaks: (39) 010 2704-300 E-naslov: camera.genova@ge.camcom.it





Naziv: Camera di comm., industria, artigianato e agricoltura di Savona Naslov: Via Quarda Superiore, 16 I-17100 Savona Telefon: (39) 019 8314 233-218-234 Telefaks: (39) 019 8514-58 E-naslov: agricoltura@sv.camcom.it





Naziv: Camera di comm., industria, artigianato e agricoltura di Imperia Naslov: Viale Matteotti, 48 I-18100 Imperia Telefon: (39) 0183 79 31 Telefaks: (39) 0183 27 50 21 E-naslov: camera.imperia@im.camcom.it





Naziv: Camera di comm., industria, artigianato e agricoltura della Spezia Naslov: Via Vittorio Veneto, 28 — P.zza Europa, 16 I-19124 La Spezia Telefon: (39) 0187 72 81 Telefaks: (39) 0187 77 79 08 E-naslov: info@sp.camcom.it

Nadzor nad skladnostjo proizvoda bodo izvajale gospodarske zbornice, ki bodo celoten proizvodni proces nadzorovale v koordinaciji Združenja gospodarskih zbornic Ligurije, katerega naslov je naveden spodaj:

Naziv: Unioncamere Liguri Naslov: Via S. Lorenzo, 15 I-16123 Genova Telefon: (39) 010 24 85 21 Telefaks: (39) 010 24 71 522 E-naslov: unione.ligurie@lig.camcom.it

4.8 Označevanje: Sardone je treba tržiti v ustreznih steklenih posodah, ki se imenujejo „arbanelle“ in na katerih mora biti nalepka, na kateri je s črkami, ki so dvakrat večje glede na druge navedbe, navedeno: „Acciughe sotto sale del Mar Ligure“ I.G.P. „Indicazione Geografica Protetta“. Na tej nalepki morajo biti navedeni ime, oznaka in naslov proizvajalca in morebitnega izvajalca pakiranja proizvoda ter neto teža odcejenega proizvoda. Navedba „Indicazione Geografica Protetta“ se lahko ponovi na drugem delu posode ali nalepke, in sicer kot kratica I.G.P. Navesti je treba sestavine v posodi, tj. sardon iz Ligurskega morja, voda in sol. Navedena morata biti tudi datum pakiranja in rok uporabe; slednji ne sme biti daljši od 12 mesecev po datumu pakiranja. Na nalepke se doda grafični logotip. Ta prikazuje stilizirano podobo sardonov, katerih značilnosti so podrobno opisane v specifikaciji.

(1) UL L 93, 31.3.2006, str. 12.